
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


17 Μάί'ου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1758 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Επανίδρυσης Προγράμματος Μεταπτυ¬ 
χιακών Σπουδών του Τμήματος Λογιστικής και 
Χρηματοοικονομικής του ΤΕΙ Ανατολικής Μακε¬ 
δονίας και Θράκης, με τίτλο: «ΔΙΕΘΝΗΣ ΚΑΙ ΕΥΡΩ¬ 
ΠΑΪΚΗ ΟΙΚΟΝΟΜΙΚΗ». 

2 Έγκριση Επανίδρυσης Προγράμματος Μεταπτυ¬ 
χιακών Σπουδών του Τμήματος Λογιστικής και 
Χρηματοοικονομικής του ΤΕΙ Ανατολικής Μακε¬ 
δονίας και Θράκης, με τίτλο: «ΟΙΚΟΝΟΜΙΚΑ ΚΑΙ 
ΔΙΚΑΙΟ ΤΩΝ ΕΠΙΧΕΙΡΗΣΕΩΝ». 


ΑΠΟΦΑΣΕΙΣ 

Αριθμ. οικ. 1167 (1) 

Έγκριση Επανίδρυσης Προγράμματος Μεταπτυ¬ 
χιακών Σπουδών του Τμήματος Λογιστικής και 
Χρηματοοικονομικής του ΤΕΙ Ανατολικής Μακε¬ 
δονίας και Θράκης, με τίτλο: «ΔΙΕΘΝΗΣ ΚΑΙ ΕΥ¬ 
ΡΩΠΑΪΚΗ ΟΙΚΟΝΟΜΙΚΗ». 

Η ΣΥΓΚΛΗΤΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 
(Συνεδρίαση 12η/2-4-2018) 

Έχοντας υπόψη: 

1. Τις διατάξεις: 

α) του Κεφαλαίου ΣΤ' (δεύτερος και τρίτος κύκλος 
σπουδών) των άρθρων 30-37 και του άρθρου 85 (τε¬ 
λικές και μεταβατικές διατάξεις κεφαλαίου ΣΤ - ) του 
ν.4485/2017 (ΑΊ14): Οργάνωση και λειτουργία της 
ανώτατης εκπαίδευσης, ρυθμίσεις για την έρευνα και 
άλλες διατάξεις, 

β) το άρθρου 19 παράγραφος 8 του ν.4521/2018 
(Α'38): Ίδρυση Πανεπιστημίου Δυτικής Αττικής και άλ¬ 
λες διατάξεις, 

γ)Την αριθμ. 216772/Ζ1 72017 (ΦΕΚ434 Β') απόφαση 
του Υπουργού Παιδείας, Έρευνας και Θρησκευμάτων: 
Τρόπος κατάρτισης του αναλυτικού προϋπολογισμού 


λειτουργίας και της έκθεσης βιωσιμότητας των Προ¬ 
γραμμάτων Μεταπτυχιακών Σπουδών, 

δ) την αριθ. πρωτ. Φ.5/89656/Β3/07 (ΒΊ466) υπουρ¬ 
γική απόφαση «Εφαρμογή του Συστήματος Μεταφοράς 
και Συσσώρευσης Πιστωτικών Μονάδων». 

ε) Τις διατάξεις του π.δ. 87/2013 (Α' 129): «Μετονομα- 
σία του Τ.Ε.Ι. Καβάλας σε Τ.Ε.Ι. Ανατολικής Μακεδονίας 
και Θράκης - Μετονομασία Σχολής και Τμημάτων - Συγ¬ 
χώνευση Τμημάτων - Κατάργηση Παραρτημάτων και 
Τμημάτων - Ιδρυση Σχολής - Συγκρότηση Σχολών του 
Τ.Ε.Ι. Ανατολικής Μακεδονίας και Θράκης». 

2. Την αριθ. 11 η/22.3.2018 (θέμα 1 ο) πράξη της Συ¬ 
νέλευσης του Τμήματος Λογιστικής και Χρηματοοικο¬ 
νομικής του Τ.Ε.Ι. Ανατολικής Μακεδονίας και Θράκης. 

3. Την αριθ. 4/30-03-2018 (θ. 1° ΗΔ ) πράξη της Επιτρο¬ 
πής Μεταπτυχιακών Σπουδών του ΙδρύματοςΤ.Ε.Ι. Ανα¬ 
τολικής Μακεδονίας και Θράκης (αρ. 32 παρα. 5 του 
ν.4485/2017). 

4. Την αριθ. 12/2-4-2018 (θέμα 35°) πράξη τηςΣυγκλή- 
του του Τ.Ε.Ι. Ανατολικής Μακεδονίας και Θράκης. 

5. Την έκθεση Εξωτερικής Αξιολόγησης του Τ.Ε.Ι. Ανα¬ 
τολικής Μακεδονίας και Θράκης από την Αρχή Διασφά¬ 
λισης Ποιότητας Ανώτατης Εκπαίδευσης. 

6. Την αριθ. 210840/Ζ1/17 (ΥΟΟΔ 647) διαπιστωτική 
πράξη του Υπουργού Παιδείας Έρευνας και Θρησκευ¬ 
μάτων για τη εκλογή Πρύτανη και τεσσάρων Αντιπρυ- 
τάνεων του Τ.Ε.Ι. Ανατολικής Μακεδονίας και Θράκης. 

7. Το αρ. 69908/Ζ1/3-5-2018 έγγραφο του ΥΠ.Π.Ε.Θ, 
Τμήμα Β' Μεταπτυχιακών Σπουδών « Ιδρυση Προγραμ¬ 
μάτων Μεταπτυχιακών Σπουδών, σε εφαρμογή των δι¬ 
ατάξεων του άρθρου 32 του ν. 4485/17 (Α' 114). 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζει: 

Την έγκριση επανίδρυσης της λειτουργίας Προγράμ¬ 
ματος Μεταπτυχιακών Σπουδών (Π.Μ.Σ.) του Τμήματος 
Λογιστικής και Χρηματοοικονομικής του Τ.Ε.Ι. Ανατολι¬ 
κής Μακεδονίας και Θράκης, με τίτλο: «ΔΙΕΘΝΗΣ ΚΑΙ 
ΕΥΡΩΠΑΪΚΗ ΟΙΚΟΝΟΜΙΚΗ» σύμφωνα με τα εξής: 

Τίτλος, Αντικείμενο και Σκοπός του Π.Μ.Σ. 

Τίτλος: Π.Μ.Σ. «Διεθνής και Ευρωπαϊκή Οικονομική». 

Το ΠΜΣ με τίτλο «ΔΙΕΘΝΗΣ ΚΑΙ ΕΥΡΩΠΑΪΚΗ ΟΙΚΟΝΟ¬ 
ΜΙΚΗ» στοχεύει στην εμβάθυνση και επέκταση της επι- 

στημονικής γνώσης, των τεχνικών και της προώθησης της 
έρευνας στο αντικείμενο της Διεθνούς και Ευρωπαϊκής 
Οικονομικής. 

Σκοπός 

Το προτεινόμενο ΠΜΣ είναι ερευνητικού χαρακτήρα, 
και κύριος σκοπός του ΠΜΣ είναι η ολοκληρωμένη και 
σε βάθος προσέγγιση των παραμέτρων-πλευρών που 
ερμηνεύουν το παρελθόν, προσδιορίζουν το παρόν και 
προβλέπουν το μέλλον των διεθνών οικονομικών σχέσε¬ 
ων. Στο πλαίσιο αυτό το προτεινόμενο ΠΜΣ φιλοδοξεί να 
συμβάλει στο να κατακτήσουν οι φοιτητές του τις θεω¬ 
ρητικές γνώσεις που είναι απαραίτητες προκειμένου να 
ερμηνεύσουν την πολυπλοκότητα, τη διάρθρωση και την 
κατεύθυνση των οικονομικών σχέσεων σε παγκόσμιο και 
ευρωπαϊκό επίπεδο και επιπλέον να εφοδιαστούν με τα 
αναγκαία επιστημονικά και μεθοδολογικά εργαλεία ώστε 
είναι ικανοί να αποτελέσουν μέλη της εκπαιδευτικής / 
επιστημονικής κοινότητας της οικονομικής επιστήμης 
και ιδιαίτερα εκείνου του τμήματος της που αναφέρεται 
στα διεθνή και ευρωπαϊκά οικονομικά. Επιμέρους στόχοι 
του ΠΜΣ αποτελούν: 

• Η προαγωγή των γνώσεων στα συγκεκριμένα αντι¬ 
κείμενα. 

• Η ανάπτυξη της έρευνας στις συναφείς επιστημονικές 
περιοχές του Προγράμματος. 

• Η παραγωγή επιστημόνων ικανών να ακολουθήσουν 
ακαδημαϊκή σταδιοδρομία. 

• Η κάλυψη των αναγκών σε μεταπτυχιακό επίπεδο για 
εκπαιδευμένα διοικητικά στελέχη επιχειρήσεων στον 
ιδιωτικό και δημόσιο τομέα. 

• Η παροχή των απαραίτητων, υψηλού επιπέδου, γνώ¬ 
σεων για αποδοτικό και αποτελεσματικό έλεγχο των αν¬ 
θρωπίνων και οικονομικών πόρων. 

• Η ανάπτυξη του ενδιαφέροντος και της κατανόησης 
του ολοένα πιο πολύπλοκου και δυναμικού διεθνούς 
επιχειρησιακού περιβάλλοντος. 

Είδος των Μεταπτυχιακών Τίτλων που απονέμονται 

Το ΠΜΣ απονέμει Μεταπτυχιακό Δίπλωμα Ερευνη¬ 
τικού Χαρακτήρα (ΜΔΕΧ - Μ35 ϊθγ ίη ΡΜΙθ5ορΓιγ) στο 
αντικείμενο «ΔΙΕΘΝΗΣ ΚΑΙ ΕΥΡΩΠΑΪΚΗ ΟΙΚΟΝΟΜΙΚΗ». 

Οι κατηγορίες των πτυχιούχων που γίνονται δεκτές 

Στο Π.Μ.Σ. γίνονται δεκτοί, μετά από επιλογή, κάτοχοι 
τίτλου του πρώτου κύκλου σπουδών όλων των τμημά¬ 
των ΑΕΙ της ημεδαπής ή ομοταγών αναγνωρισμένων 
ιδρυμάτων της αλλοδαπής. Απαιτείται η επαρκής γνώση 
της Αγγλικής γλώσσας. 

Η χρονική διάρκεια για τη χορήγηση των τίτλων. 

Η χρονική διάρκεια για την απονομή του Μεταπτυ¬ 
χιακού Διπλώματος Ερευνητικού Χαρακτήρα ορίζεται 
σε τέσσερα (4) εξάμηνα σπουδών, εκ των οποίων το τε¬ 
λευταίο διατίθεται για την εκπόνηση της μεταπτυχιακής 
διπλωματικής εργασίας. 

Μαθήματα, πιστωτικές μονάδες και γλώσσα διδασκα¬ 
λίας. 

Κατά την διάρκεια των σπουδών οι μεταπτυχιακοί φοι¬ 
τητές υποχρεούνται σε παρακολούθηση μεταπτυχιακών 
μαθημάτων, συμμετοχή σε εργαστηριακές ασκήσεις ή/ 


και σεμινάρια, εκπόνηση προπαρασκευαστικών ερευνη¬ 
τικών δραστηριοτήτων υπό την επίβλεψη ενός μέλους 
ΔΕΠ, και εκπόνηση διπλωματικής εργασίας. 

Το ΠΜΣ είναι αποκλειστικά πλήρους φοίτησης. Ο 
συνολικός αριθμός των μαθημάτων του προγράμμα¬ 
τος που πρέπει να παρακολουθήσουν οι μεταπτυχιακοί 
φοιτητές ανέρχεται σε έξι (6) και η παρακολούθηση τους 
είναι υποχρεωτική. Κάθε μάθημα αντιστοιχεί σε δέκα (10) 
πιστωτικές μονάδες, λαμβάνοντας υπόψη τον αυξημένο 
φόρτο εργασίας που απαιτεί ο ερευνητικός χαρακτήρας 
του ΠΜΣ. 

Κάθε φοιτητής υποχρεούται να παρακολουθήσει και 
να εξεταστεί επιτυχώς σε μαθήματα που αντιστοιχούν 
σε εξήντα (60) πιστωτικές μονάδες συνολικά για τα δύο 
πρώτα εξάμηνα σπουδών. 

Το τρίτο ερευνητικό εξάμηνο σπουδών αντιστοιχεί 
σε τριάντα (30) πιστωτικές μονάδες και περιλαμβάνει 
την συγγραφή ερευνητικής πρότασης για διατριβή, την 
συγγραφή και παρουσίαση εργασιών σε εξειδικευμένα 
αντικείμενα του ΠΜΣ, μελέτες περίπτωσης, την ανάλυ¬ 
ση εκθέσεων/κειμένων/μελετών διεθνών οικονομικών 
οργανισμών όπως του ΟΕ^^, ΙΜΕ, ννοΗά ΒθπΚ, \Α/ΤΟ, θε¬ 
σμών της ΕΕ κτλ, την ανάπτυξη ΡΐΌ]θςΐ5 κα. 

Η μεταπτυχιακή διπλωματική εργασία είναι υποχρεω¬ 
τικά ερευνητική και αντιστοιχεί σε τριάντα (30) πιστω¬ 
τικές μονάδες. Για την απόκτηση Μ.Δ.Ε.Χ. απαιτούνται 
εκατόν είκοσι (120) πιστωτικές μονάδες. 

Το πρόγραμμα διδάσκεται στην Ελληνική γλώσσα, 
ωστόσο η γλώσσα εκπόνησης της διπλωματικής εργα¬ 
σίας είναι η ελληνική ή και η αγγλική. 

Αναλυτικότερα το προγραμμάτων διδασκόμενων και 
εξεταζόμενων μαθημάτων ορίζεται ως εξής: 


Α' Εξάμηνο Υποχρεωτικά μαθήματα 


α/α 

Μάθημα 

Πιστωτικές 

Μονάδες 

(Ε0Τ5) 

1 

Διεθνή Μακροοικονομικά 

10 

2 

Διεθνής Λογιστική 

10 

3 

Παγκόσμιο Χρηματοπιστωτικό 
Σύστημα και Διεθνείς Οικονομι¬ 
κές Σχέσεις 

10 


ΣΥΝΟΛΟ 

30 


Β' Εξάμηνο 

Υποχρεωτικά μαθήματα 


α/α 

Μάθημα 

Πιστωτικές 

Μονάδες 

(Ε0Τ5) 

1 

Ποσοτικές Μέθοδοι και Ερευνη¬ 
τική Μεθοδολογία στα Διεθνή 
Οικονομικά 

10 

2 

Διεθνές Οικονομικό Δίκαιο / 
Δίκαιο της Ε.Ε. 

10 

3 

Χρηματοδοτικά Εργαλεία της Ε.Ε. 
και Επιχειρηματική Αναλυτική. 

10 


ΣΥΝΟΛΟ 

30 

Γ' Εξάμηνο 

Υποχρεωτικά μαθήματα 


α/α 

Μάθημα 

Πιστωτικές 

Μονάδες 

(Ε0Τ5) 

1 

Ερευνητικές προπαρασκευαστι¬ 
κές δραστηριότητες 

30 


ΣΥΝΟΛΟ 

30 


Α'Εξάμηνο 


α/α 

Μάθημα 

Πιστωτικές 

Μονάδες 

(Ε0Τ5) 


Μεταπτυχιακή Διπλωματική Εργα¬ 
σία (ΜρΜίΙ Οί55ΘΓΐ3ΐίθΠ) 

30 


ΣΥΝΟΛΟ Ε0Τ5:120 


Τροποποίηση του προγράμματος μαθημάτων και ανα¬ 
κατανομή μεταξύ των εξαμήνων μπορεί να επέλθει με 
αποφάσεις των αρμοδίων οργάνων και με αναφορά στον 
κανονισμό μεταπτυχιακών σπουδών. 

Αριθμός των μεταπτυχιακών φοιτητών. 

Ο αριθμός εισακτέων κατ' έτος στο πρόγραμμα ορί¬ 
ζεται κατ' ανώτατο όριο σε δεκαπέντε (15) φοιτητές. 
Επιπλέον του αριθμού των εισακτέων γίνονται δεκτοί 
και μέλη Ε.Ε.Π, Ε.ΔΙ.Π. και Ε.Τ.Ε.Π. που είναι κάτοχοι τίτ¬ 
λου του πρώτου κύκλου σπουδών Α.Ε.Ι., σύμφωνα με 
τα οριζόμενα στο άρθρο 34, παρ. 8 του ν. 4485/2017. 
Επιπλέον του αριθμού των εισακτέων γίνονται δεκτοί 
και υπότροφοι σύμφωνα με τις διατάξεις του άρθρου 4 
του ν. 3685/2008 (Α' 148). 

Οι δυνατότητες και οι ανάγκες του Τμήματος σε προ¬ 
σωπικό και υλικοτεχνική υποδομή. 

Προσωπικό. 

Για την υλοποίηση του προγράμματος μεταπτυχιακών 
σπουδών θα απασχοληθούν μέλη ΔΕΠ και τεχνικοί του 
Τμήματος Λογιστικής και Χρηματοοικονομικής καθώς 
και μέλη ΔΕΠ άλλων Τμημάτων τουΤΕΙ ΑΜΘ και άλλων 
ΑΕΙ της ημεδαπής. Επίσης, στο Π.Μ.Σ. μπορούν να απα¬ 
σχοληθούν και άλλες κατηγορίες διδασκόντων σύμφωνα 
με τις διατάξεις του αρ. 36 του ν. 4485/2017. 

Υλικοτεχνική Υποδομή. 

Γ ια τη λειτουργία του προγράμματος θα χρησιμοποιη¬ 
θεί η υπάρχουσα υλικοτεχνική υποδομή του Τμήματος, 
η οποία περιλαμβάνει χώρους διδασκαλίας και εργα¬ 
στήρια, κατάλληλα εξοπλισμένα με σύγχρονα μέσα δι¬ 
δασκαλίας και ηλεκτρονικούς υπολογιστές, καθώς και 
η Βιβλιοθήκη. 

Διάρκεια Λειτουργίας του προγράμματος. 

Το Πρόγραμμα Μεταπτυχιακών Σπουδών θα λειτουρ¬ 
γήσει μέχρι και το ακαδημαϊκό έτος 2024-25, οπότε και θα 
αξιολογηθεί η δυνατότητα συνέχισης της λειτουργίας του. 

Αναλυτικός Προϋπολογισμός, ανάλυση του κόστους 
λειτουργίας και Πηγές Χρηματοδότησης του προγράμ¬ 
ματος. 

Προϋπολογισμός και κόστος λειτουργίας. 

Σύμφωνα μετοάρθρο37τουν. 4485/2017 (ΦΕΚ114τ.Α') 
το 70% των εσόδων κατανέμεται για την κάλυψη των 
λειτουργικών εξόδων του προγράμματος, τα οποία υπο¬ 


λογίζονται συνολικά σε 7.000 ευρώ και αναλύονται σε 
κατηγορίες δαπανών (ανά έτος) ως εξής: 


α/α 

Κατηγορία Δαπάνης 

Ευρώ 

Ποσο¬ 

στό 

1 . 

Αμοιβές-Αποζημιώσεις του 
διδακτικού, τεχνικού και δι¬ 
οικητικού προσωπικού 

0 

0% 

2. 

Μετακινήσεις, εκδηλώσεις, 
παρακολούθηση συνεδρί¬ 
ων και άλλες εκπαιδευτικές 
δραστηριότητες 

4.000 

40.00% 

3. 

Προμήθεια και συντήρηση 
εξοπλισμού και λογισμικού, 
αναβάθμιση αιθουσών, ερ¬ 
γαστηρίων, εκπαιδευτικό 
υλικό 

100 

1% 

4. 

Δαπάνες δημοσιότητας- 
Λοιπές λειτουργικές δαπά¬ 
νες 

900 

9% 

5. 

Έπαινοι - Βραβεία 

2.000 

20% 


Σύνολο Λειτουργικών δα¬ 
πανών 

7.000 

70% 


ΤΕΙ ΑΜΘ 

3.000 

30% 


ΣΥΝΟΛΟ ΕΞΟΔΩΝ 

10.000 

100% 


Πηγές χρηματοδότησης του Π.Μ.Σ. 

Τα λειτουργικά έξοδα του Π.Μ.Σ. θα καλύπτονται από 
τα τέλη εγγραφής, και από τη συνδρομή και υποστήριξη 
των υπόλοιπων ΠΜΣ του τμήματος, τα οποία διαθέτουν 
τέλη φοίτησης. Το ύψος των τελών εγγραφής θα κυμαί¬ 
νεται από 300 - 500 ευρώ. 

Το συγκεκριμένο πρόγραμμα απευθύνεται κυρίως σε 
φοιτητές που δεν έχουν ακόμα σταδιοδρομήσει ή με 
χαμηλά εισοδήματα που δεν έχουν τη δυνατότητα φοί¬ 
τησης σε Π.Μ.Σ. με τέλη φοίτησης. Για το λόγο αυτό δεν 
υπάρχουν τέλη φοίτησης (παρά μόνο τα έξοδα εγγρα¬ 
φής), και οι λειτουργικές δαπάνες είναι εξαιρετικά περι¬ 
ορισμένες. Ο περιορισμός των δαπανών επιτυγχάνεται 
κυρίως λόγω της μη ύπαρξης αμοιβών διδασκόντων. Το 
ΠΜΣ επίσης αναμένεται να στηριχτεί για κάποιες επιπλέ¬ 
ον λειτουργικές δαπάνες που ενδεχομένως θα προκύ- 
ψουν (ανανέωση εξοπλισμού, δαπάνες μετακινήσεων, 
βραβεία διακριθέντων φοιτητών, χρηματοδότηση ερευ¬ 
νητικών πρωτοβουλιών φοιτητών) σε πόρους από το ΤΕΙ 
ΑΜΘ και από τα υπόλοιπα ΠΜΣ του τμήματος. 

Τέλος, πόροι μπορεί να προκόψουν από μέρος των 
εσόδων του Ε.Λ.Κ.Ε. και από την εκτέλεση ερευνητικών 
προγραμμάτων, την ανάπτυξη, παραγωγή και αξιοποί¬ 
ηση εκπαιδευτικού υλικού στα πλαίσια του Π.Μ.Σ. ή από 
παροχές, δωρεές και κληροδοτήματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 4 Μάίου 2018 

Ο Πρύτανης 

ΔΗΜΗΤΡΙΟΣ ΜΠΑΝΤΕΚΑΣ 

























19274 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 758/17.05.2018 


Αριθμ. οικ. 1168 (2) 

Έγκριση Επανίδρυσης Προγράμματος Μεταπτυ¬ 
χιακών Σπουδών του Τμήματος Λογιστικής και 
Χρηματοοικονομικής του ΤΕΙ Ανατολικής Μακε¬ 
δονίας και Θράκης, με τίτλο: «ΟΙΚΟΝΟΜΙΚΑ ΚΑΙ 
ΔΙΚΑΙΟΤΩΝ ΕΠΙΧΕΙΡΗΣΕΩΝ». 

Η ΣΥΓΚΛΗΤΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 
(Συνεδρίαση 12η/2-4-2018) 

Έχοντας υπόψη: 

Ι.Τις διατάξεις: 

α) του Κεφαλαίου ΣΤ' (δεύτερος και τρίτος κύκλος 
σπουδών) των άρθρων 30-37 και του άρθρου 85 (τε¬ 
λικές και μεταβατικές διατάξεις κεφαλαίου ΣΤ') του 
ν.4485/2017 (ΑΊ14): Οργάνωση και λειτουργία της 
ανώτατης εκπαίδευσης, ρυθμίσεις για την έρευνα και 
άλλες διατάξεις, 

β) το άρθρου 19 παράγραφος 8 του ν.4521/2018 
(Α'38): Ίδρυση Πανεπιστημίου Δυτικής Αττικής και άλ¬ 
λες διατάξεις, 

γ) την αριθμ. 216772/Ζ172017 (ΦΕΚ434 Β') απόφαση 
του Υπουργού Παιδείας, Έρευνας και Θρησκευμάτων: 
Τρόπος κατάρτισης του αναλυτικού προϋπολογισμού 
λειτουργίας και της έκθεσης βιωσιμότητας των Προ¬ 
γραμμάτων Μεταπτυχιακών Σπουδών. 

δ) την αριθ. πρωτ. Φ.5/89656/Β3/07 (ΒΊ466) υπουρ¬ 
γική απόφαση «Εφαρμογή του Συστήματος Μεταφοράς 
και Συσσώρευσης Πιστωτικών Μονάδων», 

ε) τις διατάξεις του π.δ. 87/2013 (Α' 129): «Μετονομα- 
σία του Τ.Ε.Ι. Καβάλας σε Τ.Ε.Ι. Ανατολικής Μακεδονίας 
και Θράκης - Μετονομασία Σχολής και Τμημάτων - Συγ¬ 
χώνευση Τμημάτων - Κατάργηση Παραρτημάτων και 
Τμημάτων -Ίδρυση Σχολής - Συγκρότηση Σχολών του 
Τ.Ε.Ι. Ανατολικής Μακεδονίας και Θράκης». 

2. Την αριθ. 11 η/22.3.2018 (θέμα 1 ο) πράξη της Συ¬ 
νέλευσης του Τμήματος Λογιστικής και Χρηματοοικο¬ 
νομικής του Τ.Ε.Ι. Ανατολικής Μακεδονίας και Θράκης. 

3. Την αριθ. 4 /30-03-2018 (θ. 1° ΗΔ ) πράξη της Επι¬ 
τροπής Μεταπτυχιακών Σπουδών του Ιδρύματος Τ.Ε.Ι. 
Ανατολικής Μακεδονίας και Θράκης (αρ.32 παρα.5 του 
ν.4485/2017). 

4. Την αριθ.12/2-4-2018 (θέμα 35°) πράξη τηςΣυγκλή- 
του του Τ.Ε.Ι. Ανατολικής Μακεδονίας και Θράκης. 

5. Την έκθεση Εξωτερικής Αξιολόγησης του Τ.Ε.Ι. Ανα¬ 
τολικής Μακεδονίας και Θράκης από την Αρχή Διασφά¬ 
λισης Ποιότητας Ανώτατης Εκπαίδευσης. 

6. Την αριθ. 210840/Ζ1/17 (ΥΟΟΔ647) διαπιστωτική 
πράξη του Υπουργού Παιδείας Έρευνας και Θρησκευ¬ 
μάτων για τη εκλογή Πρύτανη και τεσσάρων Αντιπρυ- 
τάνεων του Τ.Ε.Ι. Ανατολικής Μακεδονίας και Θράκης. 

7. Το αρ. 69908/Ζ1/3-5-2018 έγγραφο του ΥΠ.Π.Ε.Θ, 
Τμήμα Β' Μεταπτυχιακών Σπουδών «Ίδρυση Προγραμ¬ 
μάτων Μεταπτυχιακών Σπουδών, σε εφαρμογή των 
διατάξεων του άρθρου 32 του ν. 4485/2017 (Α' 114)». 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζει: 


Την έγκριση επανίδρυσης της λειτουργίας Προγράμ¬ 
ματος Μεταπτυχιακών Σπουδών (Π.Μ.Σ.) του Τμήματος 
Λογιστικής και Χρηματοοικονομικής του Τ.Ε.Ι. Ανατολι¬ 
κής Μακεδονίας και Θράκης, με τίτλο: «ΟΙΚΟΝΟΜΙΚΑ 
ΚΑΙ ΔΙΚΑΙΟ ΤΩΝ ΕΠΙΧΕΙΡΗΣΕΩΝ» σύμφωνα με τα εξής: 

Τίτλος, Αντικείμενο και Σκοπός του Π.Μ.Σ. 

1.Τίτλος, γνωστικό αντικείμενο καιΣκοπόςτου Π.Μ.Σ. 

1.1 Τίτλος «ΟΙΚΟΝΟΜΙΚΑ ΚΑΙ ΔΙΚΑΙΟΤΩΝ ΕΠΙΧΕΙΡΗ¬ 
ΣΕΩΝ». 

1.2 Γνωστικό αντικείμενο. 

Αντικείμενο του προγράμματος είναι η εμβάθυνση και 
η επέκταση της επιστημονικής γνώσης, των τεχνικών 
και της προώθησης της έρευνας στον ευρύτερο χώρο 
του Δικαίου των Επιχειρήσεων και των Οικονομικών που 
διέπουντην ίδρυση και λειτουργία των επιχειρήσεων, η 
παροχή στους φοιτητές εξειδικευμένων γνώσεων στους 
τομείς αυτούς της νομικής και οικονομικής επιστήμης 
που συσχετίζονται με τις ανάγκες λειτουργίας και οικο¬ 
νομικής παρακολούθησης των εμπορικών εταιριών και 
εν γένει επιχειρήσεων, τις συναλλαγές αυτών με φορείς 
του ιδιωτικού και δημοσίου τομέα, την ανάπτυξη και 
επέκταση τους σε ευρωπαϊκές και διεθνείς αγορές αλλά 
και τους λόγους και τις αιτίες μετασχηματισμού τους ή 
και λύσης τους. 

1.3 Σκοπός 

Σκοπός του προγράμματος είναι: η ολοκληρωμένη και 
σε βάθος προσέγγιση των παραμέτρων που προσδιορί¬ 
ζουν το παρόν και το μέλλον της ίδρυσης και λειτουρ¬ 
γίας των εμπορικών επιχειρήσεων, της βιωσιμότητας, 
της ανάπτυξης και επέκτασης αυτών αλλά και της δη¬ 
μιουργίας καθεστώτος και κλίματος υγιούς ανάπτυξης 
και ανταγωνιστικότητας στην ελληνική και παγκόσμια 
αγορά. 

Επιμέρους στόχοι είναι: 

- Η προαγωγή των γνώσεων στα συγκεκριμένα αντι¬ 
κείμενα. 

- Η ανάπτυξη της έρευνας στις συναφείς επιστημονικές 
περιοχές του Προγράμματος. 

- Η παραγωγή επιστημόνων ικανών να ακολουθήσουν 
ακαδημαϊκή σταδιοδρομία. 

- Η κάλυψη των αναγκών σε μεταπτυχιακό επίπεδο για 
εκπαιδευμένα διοικητικά στελέχη επιχειρήσεων στον 
ιδιωτικό και δημόσιο τομέα. 

- Η παροχή των απαραίτητων, υψηλού επιπέδου, γνώ¬ 
σεων σε νομικούς και οικονομολόγους για αποδοτικό και 

αποτελεσματικό έλεγχο των όρων λειτουργίας των επι¬ 
χειρήσεων, των ανθρωπίνων και οικονομικών πόρων σε 
εμπορικές επιχειρήσεις. 

- Η ανάπτυξη του ενδιαφέροντος και της κατανόησης 
του ολοένα πιο πολύπλοκου και δυναμικού εμπορικού 
και διεθνούς επιχειρησιακού περιβάλλοντος. 

- Η προετοιμασία στελεχών ικανών να προωθήσουν 
την ανάπτυξη των ελληνικών επιχειρήσεων τόσο στο 
εσωτερικό όσο και στο εξωτερικό. 

- Η κατάρτιση νομικών και οικονομολόγων για τη 
λειτουργία και ανάπτυξη των επιχειρήσεων και τις συ¬ 
ναλλαγές τους με τους εξαρτώμενους από το Κράτος 
οργανισμούς και υπηρεσίες. 

- Η προσέγγιση, έρευνα και προώθηση εναλλακτικών 
τρόπων επίλυσης των διαφορών με εστίαση στο θεσμό 
της διαμεσολάβησης. 

2. Είδοςτων ΜεταπτυχιακώνΤίτλων που απονέμονται. 

Το Π.Μ.Σ. απονέμει Δίπλωμα Μεταπτυχιακών Σπουδών 

(Δ.Μ.Σ.) στα «ΟΙΚΟΝΟΜΙΚΑ ΚΑΙ ΔΙΚΑΙΟ ΤΩΝ ΕΠΙΧΕΙΡΗ¬ 
ΣΕΩΝ» (Ε(ΙΟΝΟΜ^5 ΑΝϋ ΒΙΙ5ΙΝΕ55 ΕΑ \Ν). 

3. Κατηγορίες των πτυχιούχων που γίνονται δεκτοί 

Στο Π.Μ.Σ. «ΟΙΚΟΝΟΜΙΚΑ ΚΑΙ ΔΙΚΑΙΟ ΤΩΝ ΕΠΙΧΕΙ¬ 
ΡΗΣΕΩΝ» γίνονται δεκτοί μετά από επιλογή με ακαδη¬ 
μαϊκά κριτήρια, πτυχιούχοι Ανώτατων Εκπαιδευτικών 
Ιδρυμάτων της ημεδαπής ή αναγνωρισμένων ομοταγών 
Ιδρυμάτων της αλλοδαπής, οι οποίοι γνωρίζουν επαρ- 
κώς μία ξένη γλώσσα. Ειδικότερα, γίνονται δεκτοί αλλά 
όχι αποκλειστικά, πτυχιούχοι Τμημάτων Οικονομικών 
Επιστημών, Νομικής, Λογιστικής, Διοίκησης Επιχειρήσε¬ 
ων, Χρηματοοικονομικής, Διεθνών Σχέσεων, Πολιτικών 
Επιστημών και λοιπών συναφών με το πρόγραμμα επι¬ 
στημονικών αντικειμένων. 

4. Η χρονική διάρκεια φοίτησης για τη χορήγηση του 
τίτλου. 

Το ΠΜΣλειτουργεί ωςπρόγραμμαπλήρους ή μερικής 
φοίτησης. Η χρονική διάρκεια για την απονομή του Με¬ 
ταπτυχιακού Διπλώματος Ειδίκευσης ορίζεται σε τρία 
(3) εξάμηνα σπουδών εκ των οποίων το τρίτο διατίθεται 
για την εκπόνηση της μεταπτυχιακής διπλωματικής ερ¬ 
γασίας για τον κύκλο πλήρους φοίτησης και σε πέντε (5) 
εξάμηνα για τον κύκλο της μερικής φοίτησης. 

5. Μαθήματα, πιστωτικές μονάδες και γλώσσα διδα¬ 
σκαλίας. 

Κατά τη διάρκεια των σπουδών οι μεταπτυχιακοί 
φοιτητές υποχρεούνται σε παρακολούθηση και επιτυ¬ 
χή εξέταση μεταπτυχιακών μαθημάτων και εκπόνηση 
μεταπτυχιακής διπλωματικής εργασίας. Κάθε φοιτητής 
υποχρεούται να παρακολουθήσει και να εξεταστεί επι- 
τυχώς σε μαθήματα που αντιστοιχούν σε τριάντα (30) 
πιστωτικές μονάδες ανά εξάμηνο σπουδών. Ο συνολικός 
αριθμός των μαθημάτων του προγράμματος που πρέ¬ 
πει να παρακολουθήσει ανέρχεται σε δέκα (10) τα οποία 
είναι υποχρεωτικά. Κάθε μάθημα αντιστοιχεί σε έξι (6) 
πιστωτικές μονάδες (Ε(ΙΤ5). Η μεταπτυχιακή διπλωματική 
εργασία αντιστοιχεί σε τριάντα (30) πιστωτικές μονάδες 
(Ε(ΙΤ5). Για την απόκτηση του Μ.Δ.Ε. απαιτούνται ενενή¬ 
ντα (90) πιστωτικές μονάδες (Ε0Τ5). 

Η διδασκαλία του προγράμματος διεξάγεται στην ελ¬ 
ληνική ή και στην αγγλική γλώσσα. 


ΠΡΟΓΡΑΜΜΑ ΠΛΗΡΟΥΣ ΦΟΙΤΗΣΗΣ 
Α' Εξάμηνο - Υποχρεωτικά μαθήματα 


α/α 

Μάθημα 

Πιστωτικές 

Μονάδες 

(Ε0Τ5) 

1 

ΔΙΚΑΙΟ ΚΑΙ ΑΝΑΠΤΥΞΗ ΤΩΝ ΕΠΙ¬ 
ΧΕΙΡΗΣΕΩΝ 

6 

2 

ΦΟΡΟΛΟΓΙΚΟ ΔΙΚΑΙΟ ΚΑΙ ΔΙΑΧΕΙ¬ 
ΡΙΣΗ ΤΩΝ ΕΠΙΧΕΙΡΗΣΕΩΝ 

6 


3 

ΜΕΘΟΔΟΙ ΚΑΙ ΖΗΤΗΜΑΤΑ ΑΝΤΑ¬ 
ΓΩΝΙΣΜΟΥ ΚΑΙ ΗΛΕΚΤΡΟΝΙΚΕΣ 
ΣΥΝ ΑΛΑ ΑΓΕΣ/ΗΛΕΚΤΡΟ ΝΙΚΟ 
ΕΜΠΟΡΙΟ 

6 

4 

ΠΤΩΧΕΥΤΙΚΟ ΔΙΚΑΙΟ ΚΑΙ ΟΙΚΟ¬ 
ΝΟΜΙΚΗ ΠΑΡΑΚΟΛΟΥΘΗΣΗ ΤΗΣ 
ΠΤΩΧΕΥΣΗΣ 

6 

5 

ΕΡΕΥΝΗΤΙΚΕΣ ΜΕΘΟΔΟΙ ΣΤΑ ΟΙ¬ 
ΚΟΝΟΜΙΚΑ ΚΑΙ ΤΟ ΔΙΚΑΙΟ 

6 


ΣΥΝΟΛΟ 

30 


Β' Εξάμηνο Υποχρεωτικά μαθήματα 


α/α 

Μάθημα 

Πιστωτικές 

Μονάδες 

(Ε0Τ5) 

1 

ΕΥΡΩΠΑΪΚΟ/ΔΙΕΘΝΕΣ ΔΙΚΑΙΟ ΚΑΙ 
ΟΙΚΟΝΟΜΙΚΕΣ ΣΧΕΣΕΙΣ 

6 

2 

ΤΡΑΠΕΖΙΚΟ ΔΙΚΑΙΟ ΚΑΙ ΤΡΑΠΕΖΙΚΗ 
ΟΙΚΟΝΟΜΙΚΗ 

6 

3 

ΔΙΚΑΙΟ ΚΑΙ ΔΙΑΧΕΙΡΙΣΗ/ΔΙΟΙΚΗΣΗ 
ΤΩΝ ΝΠΔΔ 

6 

4 

ΔΙΚΑΙΟ ΚΑΙ ΕΤΑΙΡΙΚΗ ΔΙΑΚΥΒΕΡ¬ 
ΝΗΣΗ 

6 

5 

ΕΠΙΛΥΣΗ ΔΙΑΦΟΡΩΝ ΚΑΙ ΔΙΑΜΕ- 
ΣΟΛΑΒΗΣΗ 

6 


ΣΥΝΟΛΟ 

30 


Γ' Εξάμηνο 


α/α 

Μάθημα 

Πιστωτικές 

Μονάδες 

(Ε0Τ5) 

1 

Εκπόνηση Διπλωματικής Εργασίας 

(ΡίΠ3ΐ ϋί55ΘΓΪ3ΪίθΠ) 

30 


ΣΥΝΟΛΟ 

30 


ΓΕΝΙΚΟ ΣΥΝΟΛΟ Α, Β, Γ ΕΞΑΜΗ¬ 
ΝΩΝ 

90 


ΠΡΟΓΡΑΜΜΑ ΜΕΡΙΚΗΣ ΦΟΙΤΗΣΗΣ 


Α'Εξάμηνο 

Υποχρεωτικά μαθήματα 


α/α 

Μάθημα 

Πιστωτικές 

Μονάδες 

(Ε0Τ5) 

1 

ΔΙΚΑΙΟ ΚΑΙ ΑΝΑΠΤΥΞΗ ΤΩΝ ΕΠΙ¬ 
ΧΕΙΡΗΣΕΩΝ 

6 

2 

ΦΟΡΟΛΟΓΙΚΟ ΔΙΚΑΙΟ ΚΑΙ ΔΙΑΧΕΙ¬ 
ΡΙΣΗ ΤΩΝ ΕΠΙΧΕΙΡΗΣΕΩΝ 

6 

3 

ΠΤΩΧΕΥΤΙΚΟ ΔΙΚΑΙΟ ΚΑΙ ΟΙΚΟ¬ 
ΝΟΜΙΚΗ ΠΑΡΑΚΟΛΟΥΘΗΣΗ ΤΗΣ 
ΠΤΩΧΕΥΣΗΣ 

6 

Β' Εξάμηνο Υποχρεωτικά μαθήματα 


α/α 

Μάθημα 

Πιστωτικές 

Μονάδες 

(Ε0Τ5) 

1 

ΕΥΡΩΠΑΪΚΟ/ΔΙΕΘΝΕΣ ΔΙΚΑΙΟ ΚΑΙ 
ΟΙΚΟΝΟΜΙΚΕΣ ΣΧΕΣΕΙΣ 

6 

2 

ΤΡΑΠΕΖΙΚΟ ΔΙΚΑΙΟ ΚΑΙ ΤΡΑΠΕΖΙΚΗ 
ΟΙΚΟΝΟΜΙΚΗ 

6 

3 

ΔΙΚΑΙΟ ΚΑΙ ΔΙΑΧΕΙΡΙΣΗ/ΔΙΟΙΚΗΣΗ 
ΤΩΝ ΝΠΔΔ 

6 


Γ' Εξάμηνο 

Υποχρεωτικά μαθήματα 


α/α 

Μάθημα 

Πιστωτικές 

Μονάδες 

(Ε0Τ5) 

1 

ΜΕΘΟΔΟΙ ΚΑΙ ΖΗΤΗΜΑΤΑ ΑΝΤΑ¬ 
ΓΩΝΙΣΜΟΥ ΚΑΙ ΗΛΕΚΤΡΟΝΙΚΕΣ 
ΣΥΝΑΛΛΑΓΕΣ/ΗΛΕΚΤΡΟΝΙΚΟ 
ΕΜΠΟΡΙΟ 

6 

2 

ΕΡΕΥΝΗΤΙΚΕΣ ΜΕΘΟΔΟΙ ΣΤΑ 
ΟΙΚΟΝΟΜΙΚΑ ΚΑΙ ΤΟ ΔΙΚΑΙΟ 

6 


Δ'Εξάμηνο 

Υποχρεωτικά μαθήματα 


α/α 

Μάθημα 

Πιστωτικές 

Μονάδες 

(Ε0Τ5) 

1 

ΔΙΚΑΙΟ ΚΑΙ ΕΤΑΙΡΙΚΗ ΔΙΑΚΥΒΕΡ¬ 
ΝΗΣΗ 

6 

2 

ΕΠΙΛΥΣΗ ΔΙΑΦΟΡΩΝ ΚΑΙ ΔΙΑΜΕ- 
ΣΟΛΑΒΗΣΗ 

6 


ΣΥΝΟΛΟ Α, Β, Γ, Δ ΕΞΑΜΗΝΩΝ 60 Ε0Τ5 

Ε' Εξάμηνο 

Υποχρεωτικά μαθήματα 


α/α 

Μάθημα 

Πιστωτικές 

Μονάδες 

(Ε0Τ5) 

1 

Εκπόνηση Διπλωματικής Εργασί¬ 
ας (ΡίΠθΙ Οί55ΘΓΪ3ΪίθΠ) 

30 


ΓΕΝΙΚΟ ΣΥΝΟΛΟ Α, Β, Γ, Δ, Ε ΕΞΑΜΗΝΩΝ 90 Ε0Τ5 
Τροποποίηση του προγράμματος μαθημάτων και ανα¬ 
κατανομή μεταξύ των εξαμήνων μπορεί να επέλθει με 
αποφάσεις των αρμοδίων οργάνων και με αναφορά στον 
κανονισμό μεταπτυχιακών σπουδών. 

6, Οι ειδικεύσεις που τυχόν έχει το πρόγραμμα, οι οποί¬ 
ες δεν μπορεί να είναι περισσότερες από τρεις. 

Το ενδεικτικό πρόγραμμα, ανά ειδίκευση αν υπάρχουν 
περισσότερες ειδικεύσεις, των θεωρητικών, εργαστηρι¬ 
ακών, στο οποίο περιλαμβάνεται και η εκπόνηση διπλω¬ 
ματικής εργασίας, οι πρακτικές ασκήσεις και κάθε άλλου 
είδους ερευνητικές και εκπαιδευτικές δραστηριότητες, 
καθώς και οι αντίστοιχες πιστωτικές μονάδες, 

Στο ΠΜΣ «ΟΙΚΟΝΟΜΙΚΑ ΚΑΙ ΔΙΚΑΙΟΤΩΝ ΕΠΙΧΕΙΡΗΣΕ¬ 
ΩΝ» δεν προβλέπονται επιμέρους ειδικεύσεις. 


7. Ο αριθμός των μεταπτυχιακών φοιτητών, 

Ο αριθμός εισακτέων κατ' έτος στο πρόγραμμα ανά 
τμήμα ορίζεται κατ' ανώτατο όριο σε τριάντα πέντε (35) 
φοιτητές. Επιπλέον του αριθμού των εισακτέων γίνονται 
δεκτοί και μέλη Ε.Ε.Π, Ε.ΔΙ.Π. και Ε.Τ.Ε.Π. που είναι κάτοχοι 
τίτλου του πρώτου κύκλου σπουδών Α.Ε.Ι., σύμφωνα με 
τα οριζόμενα στο άρθρο 34, παρ. 8 του ν. 4485/2017. 

8. Οι δυνατότητες και οι ανάγκες του οικείου Τμήματος 
σε προσωπικό και υλικοτεχνική υποδομή για την απρό¬ 
σκοπτη λειτουργία του προγράμματος, 

8.1 Προσωπικό 

Στη διδασκαλία των μεταπτυχιακών μαθημάτων 
συμμετέχουν εκτός από τα μέλη Δ.Ε.Π. του Τμήματος 
Λογιστικής και Χρηματοοικονομικής και μέλη ΔΕΠ άλ¬ 
λων Τμημάτων του ΤΕΙ ΑΜΟ και μέλη Δ.Ε.Π. άλλων ΤΕΙ ή 
Πανεπιστημίων της ημεδαπής ή αλλοδαπής καθώς και 
άλλες κατηγορίες διδασκόντων, σύμφωνα με το νόμο και 
τις ειδικές διατάξεις του αρ. 36 του ν. 4485/2017. 

8.2 Υλικοτεχνική Υποδομή 

Για τη λειτουργία του προγράμματος θα χρησιμοποιη¬ 
θεί η υπάρχουσα υλικοτεχνική υποδομή του Τμήματος, 
η οποία περιλαμβάνει χώρους διδασκαλίας και εργα¬ 
στήρια, κατάλληλα εξοπλισμένα με σύγχρονα μέσα δι¬ 
δασκαλίας και ηλεκτρονικούς υπολογιστές, καθώς και 
η Βιβλιοθήκη. 

9. Η χρονική διάρκεια λειτουργίας του προγράμματος. 

Το Πρόγραμμα Μεταπτυχιακών Σπουδών θα λειτουρ¬ 
γήσει μέχρι και το ακαδημαϊκό έτος 2025-26, οπότε και 
θα αξιολογηθεί η δυνατότητα συνέχισης της λειτουργίας 
του. 

Ο προϋπολογισμός και η αιτιολόγηση επιβολής διδά¬ 
κτρων αναλύονται στην έκθεση σκοπιμότητας και βιωσι¬ 
μότητας όπως κατατέθηκε στην εισήγηση επανίδρυσης 
του Προγράμματος μεταπτυχιακών σπουδών του τμή¬ 
ματος Λογιστικής και Χρηματοοικονομικής. 

Β.2Τέλη φοίτησης 

Σε αιτιολογημένες περιπτώσεις, κατά τις οποίες τα 
λειτουργικά έξοδα ενός Π.Μ.Σ. δεν καλύπτονται εξ ολο¬ 
κλήρου από τις ως ανωτέρω πηγές χρηματοδότησης (πί¬ 
νακας 1), μέρος των λειτουργικών του εξόδων μπορεί να 
καλύπτεται από τέλη φοίτησης. Στην περίπτωση αυτή 
παρατίθεται ειδική αιτιολογία, αναγράφεται το ύφος των 
τελών φοίτησης και οι αναμενόμενες εισροές ανάλογα 
με τον αριθμό των φοιτητών. 

Τα λειτουργικά έξοδα του εν λόγω Π.Μ.Σ. θα καλύ¬ 
πτονται αποκλειστικά ή κατά κύριο λόγο από τα τέλη 
φοίτησης που ορίζονται στο ποσό των 3.900€ βάσει του 
οποίου έγινε και ο προϋπολογισμός αλλά και η μελέτη 
βιωσιμότητας με την παραδοχή της φοίτησης 20 φοιτη¬ 
τών κατά μέσο όρο και αναμενόμενες ετήσιες εισροές 
78.000€. 

Το ύφος των διδάκτρων δεν είναι μεγάλο σε σχέση 
με τα άλλα Μεταπτυχιακά που ξεκινούν από 7.000 € 
και μπορεί να φτάσουν μέχρι και 10.000€. Επίσης, μετά 
από συνεννόηση με τους φοιτητές δύναται το συνολι¬ 
κό ποσό να καταβληθεί και σε μηνιαίες δόσεις. Τέλος, 
μέσω των διδάκτρων δίνεται η δυνατότητα χορήγησης 
υποτροφιών στους φοιτητές που αριστεύουν κατά τη 
διάρκεια του ΠΜΣ και των φοιτητών που έχουν πραγμα- 

τικό οικονομικό πρόβλημα όπως αυτό θα αποδεικνύεται 
σύμφωνα με τα προβλεπόμενα στο νόμο. Τέλος, μέσω 
των διδάκτρων μπορούν και γίνονται ειδικές μειώσεις 
στα δίδακτρα για τους φοιτητές που έχουν ολοκληρώσει 
το άλλο ΠΜΣ «Λογιστική και Ελεγκτική» του Τμήματος 
(έκπτωση στα δίδακτρα 30%). 

Σε κάθε περίπτωση, το ΠΜΣ «ΟΙΚΟΝΟΜΙΚΑ και ΔΙΚΑΙΟ 
ΤΩΝ ΕΠΙΧΕΙΡΗΣΕΩΝ» δεν έχει πρόθεση να επιβαρύνει 
τον προϋπολογισμό του ΤΕΙ ΑΜΘ ή τον κρατικό προϋ¬ 
πολογισμό, ιδίως σε περιόδους κρίσης, με κάθε είδους 
λειτουργικές δαπάνες. 

Επιπρόσθετα, σκοπεύει να χρησιμοποιήσει το 30% 
των εισροών του από τα τέλη φοίτησης για την κάλυψη: 

Α) των λειτουργικών δαπανών του ΤΕΙ ΑΜΘ, 

Β) του τρίτου ΠΜΣ ερευνητικού χαρακτήρα «Διεθνής 
και Ευρωπαϊκή Οικονομική»τουΤμήματος,το οποίο δεν 
έχει δίδακτρα, 


Γ) των ερευνητικών και ακαδημαϊκών δράσεων του 
Ερευνητικού Εργαστηρίου «Πνευματικής και Βιομηχα¬ 
νικής Ιδιοκτησίας» που έχει συσταθεί και λειτουργεί στο 
Τμήμα, 

Δ) της διοργάνωσης ημερίδων, 

Ε) του ετήσιου πανελλήνιου συνεδρίου «ΝομικήςΤεκ- 
μηρίωσης Κοινωνικοοικονομικών Θεμάτων» που διοργα- 
νώνει το Τμήμα ήδη από το 2010 και στο οποίο μπορούν 
να παρουσιάζουν τις επιστημονικές εργασίες και έρευνες 
τους οι μεταπτυχιακοί φοιτητές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 4 Μάίου 2018 

Ο Πρύτανης 

ΔΗΜΗΤΡΙΟΣ ΜΠΑΝΤΕΚΑΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















